stanford-oval/wikipedia huggingface dataset:
Jamie-Lynn Sigler
Tausta ja ura

Sigler syntyi Long Islandin alueella New Yorkissa sefardi- ja aškenasijuutalaistaustaiselle isälle ja juutalaisuuteen kääntyneelle kuubalaiselle äidille. Hänelle järjestettiin bat mitsva. Sigler aloitti näyttelemisen ja laulamisen seitsemänvuotiaana ja esiintyi newyorkilaisesssa teatterissa.
Sigler opiskeli näyttelemistä Cultural Arts Playhousessa. Myöhemmin hän opiskeli psykologiaa New Yorkin yliopistossa, mutta keskeytti opintonsa.
Sigler näytteli Meadow Sopranon roolia televisiosarjassa Sopranos vuosina 1999–2007, josta hänet tunnetaan parhaiten. Hän voitti roolista kaksi Screen Actors Guild -palkintoa ja kaksi Hollywood Reporterin YoungStar Award -palkintoa. Hän teki Broadway-debyyttinsä vuonna 2002 näytellen Bellen roolia Kaunotar ja hirviö -musikaalissa. Sigler on näytellyt uransa aikana useissa elokuvissa, televisiosarjoissa ja näytelmissä.
Näytteljäuransa ohella Sigler julkaisi musiikkialbumin Here To Heaven vuonna 2001.
Henkilökohtainen elämä

Sigler oli naimisissa manageri Abraxas "A. J." DiScala kanssa vuosina 2003–2005. Sigler avioitui baseball-pelaaja Lenny Dykstran kanssa vuonna 2016. Parilla on kaksi lasta, joista ensimmäinen syntyi vuonna 2013 ja toinen vuonna 2018.
Sigler kärsi teini-ikäisenä anoreksiasta ja on perustanut syömishäiriöitä sairastavia auttavan säätiön.
Osittainen filmografia > Elokuvat

Haaksirikkohuijaus (2005)
Jewtopia (2012)
Anatomy of the Tide (2015)
In the Absence of Good Men (2017)
Osittainen filmografia > Televisio

Sopranos (1999–2007)
Will & Grace (2004)
Higglytown Heroes (2005–2007)
Ensisilmäyksellä (2008)
Entourage (2008–2009)
Ruma Betty (2009)
Kyllä isi hoitaa (2012–2013)
Baby Daddy (2016)
Signed, Sealed, Delivered: The Road Less Traveled (2018)
Avalorin Elena (2019–2020)
Big Sky (2021)
Aiheesta muualla

Jamie-Lynn Sigler Internet Movie Databasessa. (englanniksi)
Jukka Alho

Jukka Matti Alho (s. 10. joulukuuta 1952 Seinäjoki) on suomalainen yritysjohtaja. Hän oli Itellan konsernijohtaja vuosina 2000–2012, kunnes jäi eläkkeelle.
Alho valmistui ylioppilaaksi vuonna 1971 ja diplomi-insinööriksi vuonna 1976 Teknillisestä korkeakoulusta. Vuosina 1976–1981 hän työskenteli Televan ja Telefennon suunnitteluinsinöörinä ja projektipäällikkönä. Vuodet 1981–2000 hän oli Helsingin Puhelinyhdistyksen, myöhemmin Elisa Communications Oy:n järjestelmäinsinööri, osastopäällikkö, tekninen johtaja ja varatoimitusjohtaja. Vuonna 2000–2007 hän oli Suomen Posti Oyj:n toimitus- ja konsernijohtaja ja vuodesta 2007 Itellan konsernijohtaja.
Alholla on ollut useita luottamustehtäviä. Vuosina 2007–2009 hän oli Brysselissä toimivan International Postal Corporationin hallituksen jäsen. Hän on ollut Comptelin, Omnitelen, Finnet Interanationalin, Kirkkopalvelut oy:n ja Tieto- ja tekniikka-alan työntekijöiden (TIKLI) hallituksen puheenjohtaja sekä FiComin varapuheenjohtaja. Alho oli myös eläkevakuutusyhtiö Ilmarisen hallituksessa vuoden 2012 joulukuuhun.
Elokuusta 2012 elokuuhun 2014 Alho toimi Suomen Teollisuussijoitus Oy:n hallituksen puheenjohtajana.
Japanin Grand Prix 1989

Japanin Grand Prix 1989 oli Formula 1 -sarjan osakilpailu, joka ajettiin 22. lokakuuta 1989 Suzukan radalla Japanissa. Kilpailun voitti Benettonilla ajanut Alessandro Nannini, jolle voitto oli kauden ja koko uran ensimmäinen.
Kisa muistetaan parhaiten maailmanmestaruudesta taistelleiden Alain Prostin ja Ayrton Sennan kolarista. Senna starttasi paalulta, mutta koska hänen lähtöruutunsa oli ns likaisella puolella rataa, Senna putosi lähdössä kakkoseksi Prostin taakse. Prost karkasi, mutta Senna sai tallikaverinsa kiinni seitsemän kierrosta ennen maalia. Senna yritti ohitusta sisäkautta shikaanissa jättämällä jarrutuksen myöhään, mutta Prost "sulki oven" ja molemmat autot jäivät siihen paikkaan. Prost keskeytti, mutta Senna jatkoi kilpailua ratavirkailijoiden työnnettyä hänen McLareninsa käyntiin. Etusiipensä hajottanut Senna vaihtoi keulan varikolla. Nannini ehti sillä välin kärkipaikalle, mutta Senna ohitti hänet kaksi kierrosta ennen maalia samassa shikaanissa, missä kolaroi Prostin kanssa. Senna hylättiin kuitenkin kilpailun jälkeen shikaanin oikaisusta kolarin jälkeen, mikä varmisti Nanninin voiton ja Prostin maailmanmestaruuden. McLaren-talli jätti tapauksesta protestin, mikä kuitenkin hylättiin.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 19 |  Alessandro Nannini | Benetton-Ford | 53 | 1:35.06,277 | 6 | 9 |
| 2 | 6 |  Riccardo Patrese | Williams-Renault | 53 | + 11,904 | 5 | 6 |
| 3 | 5 |  Thierry Boutsen | Williams-Renault | 53 | + 13,446 | 7 | 4 |
| 4 | 11 |  Nelson Piquet | Lotus-Judd | 53 | + 1.44,225 | 11 | 3 |
| 5 | 7 |  Martin Brundle | Brabham-Judd | 52 | + 1 krs. | 13 | 2 |
| 6 | 9 |  Derek Warwick | Arrows-Ford | 52 | + 1 krs. | 25 | 1 |
| 7 | 15 |  Mauricio Gugelmin | March-Judd | 52 | + 1 krs. | 20 |   |
| 8 | 10 |  Eddie Cheever | Arrows-Ford | 52 | + 1 krs. | 24 |   |
| 9 | 21 |  Alex Caffi | Dallara-Ford | 52 | + 1 krs. | 15 |   |
| 10 | 22 |  Andrea de Cesaris | Dallara-Ford | 51 | + 2 krs. | 16 |   |
| DSQ | 1 |  Ayrton Senna | McLaren-Honda | 53 | Hylättiin | 1 |   |
| Kesk. | 2 |  Alain Prost | McLaren-Honda | 46 | Kolari (Senna) | 2 |   |
| Kesk. | 8 |  Stefano Modena | Brabham-Judd | 46 | Moottori | 9 |   |
| Kesk. | 27 |  Nigel Mansell | Ferrari | 43 | Moottori | 4 |   |
| Kesk. | 12 |  Satoru Nakajima | Lotus-Judd | 41 | Moottori | 12 |   |
| Kesk. | 4 |  Jean Alesi | Tyrrell-Ford | 37 | Vaihdelaatikko | 18 |   |
| Kesk. | 30 |  Philippe Alliot | Larrousse-Lamborghini | 36 | Moottori | 8 |   |
| Kesk. | 28 |  Gerhard Berger | Ferrari | 34 | Vaihdelaatikko | 3 |   |
| Kesk. | 20 |  Emanuele Pirro | Benetton-Ford | 33 | Kolari (de Cesaris) | 22 |   |
| Kesk. | 26 |  Olivier Grouillard | Ligier-Ford | 31 | Moottori | 23 |   |
| Kesk. | 16 |  Ivan Capelli | March-Judd | 27 | Jousitus | 17 |   |
| Kesk. | 17 |  Nicola Larini | Osella-Ford | 21 | Jarrut | 10 |   |
| Kesk. | 3 |  Jonathan Palmer | Tyrrell-Ford | 20 | Polttoainevuoto | 26 |   |
| Kesk. | 34 |  Bernd Schneider | Zakspeed-Yamaha | 1 | Vaihdelaatikko | 21 |   |
| Kesk. | 24 |  Luis Pérez Sala | Minardi-Ford | 0 | Kolari | 14 |   |
| Kesk. | 23 |  Paolo Barilla | Minardi-Ford | 0 | Kytkin | 19 |   |
| DNQ | 25 |  René Arnoux | Ligier-Ford |   | Karsiutui |   |   |
| DNQ | 29 |  Michele Alboreto | Larrousse-Lamborghini |   | Karsiutui |   |   |
| DNQ | 38 |  Pierre-Henri Raphanel | Rial-Ford |   | Karsiutui |   |   |
| DNQ | 39 |  Bertrand Gachot | Rial-Ford |   | Karsiutui |   |   |
| DNPQ | 18 |  Piercarlo Ghinzani | Osella-Ford |   | Esikarsiutui |   |   |
| DNPQ | 31 |  Roberto Moreno | Coloni-Ford |   | Esikarsiutui |   |   |
| DNPQ | 36 |  Stefan Johansson | Onyx-Ford |   | Esikarsiutui |   |   |
| DNPQ | 35 |  Aguri Suzuki | Zakspeed-Yamaha |   | Esikarsiutui |   |   |
| DNPQ | 33 |  Oscar Larrauri | EuroBrun-Judd |   | Esikarsiutui |   |   |
| DNPQ | 37 |  Jyrki Järvilehto | Onyx-Ford |   | Esikarsiutui |   |   |
| DNPQ | 40 |  Gabriele Tarquini | AGS-Ford |   | Esikarsiutui |   |   |
| DNPQ | 41 |  Yannick Dalmas | AGS-Ford |   | Esikarsiutui |   |   |
| DNPQ | 32 |  Enrico Bertaggia | Coloni-Ford |   | Esikarsiutui |   |   |
Muuta

Paalupaikka: Ayrton Senna – 1.38,041
Nopein kierros: Alain Prost – 1.43,506 (kierroksella 43)
Ayrton Sennan 20. voitto ja 40. paalupaikka
Ayrton Senna hylättiin, koska hän oikaisi shikaanin kolarin jälkeen. Ilman hylkäystä Senna olisi voittanut kilpailun. Myös hänen nopein kierros (1.43,025) hylättiin.
Alain Prost varmisti uransa kolmannen kuljettajien maailmanmestaruuden
Ivan Capelli 50. Grand Prix
Paolo Barillan ensimmäinen Grand Prix
Alessandro Nanninin ensimmäinen voitto ja johtokierros
Honda-moottoreiden	50. paalupaikka
Viimeinen italialaisten kuljettajien kaksoisvoitto
J. R. Simplot

John Richard "Jack" Simplot (4. tammikuuta 1909 – 25. toukokuuta 2008) oli yhdysvaltalainen liikemies ja miljardööri. Hän syntyi Dubuquessa, Iowassa, ja perusti vuonna 1923 J. R. Simplot Companyn, joka on pitkään ollut tärkein McDonald'sille ranskanperunoita toimittava yhtiö. Hän johti yhtiötä virallisesti vuoteen 1973.
Simplot oli Forbes 400 -luettelon mukaan Yhdysvaltain 80. varakkain henkilö. Pääomaksi ilmoitettiin 3,2 miljardia Yhdysvaltain dollaria. Simplot oli vuonna 2006 luettelon iäkkäin henkilö.
Simplot muutti nuorella iällä synnyinosavaltiostaan Iowasta Idahoon. Hän joutui 1. tammikuuta 2007 onnettomuuteen, joka aiheutti hänelle hematooman päähän sekä joutumisen sairaalaan Phoenixiin. Hän vietti siellä 98. syntymäpäivänsä ja toipui sittemmin. Hän kuoli 99-vuotiaana.
Jean-Sébastien Giguère

| Jean-Sébastien Giguère |
| --- | --- |

Henkilötiedot
Syntynyt: 16. toukokuuta 1977 (ikä 47) Montreal, Quebec, Kanada
Kansalaisuus:   Kanada
Jääkiekkoilija
Lempinimi:  J.S, Jiggy
Pelipaikka:  maalivahti
Hanska:  vasen
Pituus:  185 cm
Paino:  91 kg
Pelaajaura
Pääsarjaura:  1997–2014
Aik. seurat:  Toronto Maple Leafs Anaheim Ducks Hartford Whalers Calgary Flames   Colorado Avalanche
NHL-varaus:  13. varaus, 1995 Hartford Whalers
| Stanley Cup  |
| --- | --- | --- |
|  | Anaheim Ducks | 2007  |
Jean-Sébastien Giguère (s. 16. toukokuuta 1977 Montreal, Quebec, Kanada) on kanadalainen uransa lopettanut jääkiekkomaalivahti. Hänen viimeinen seuransa oli Colorado Avalanche.
Ura

Giguèren varasi NHL:ään Hartford Whalers, vuonna 1995. Hänen varausnumeronsa oli 13. Kaudella 1996–1997 hän pääsi pelaamaan jo kahdeksan ottelua Whalersien riveissä. Vuonna 1997 Whalers muutti Raleighiin, Pohjois-Carolinaan ja seuran uudeksi nimeksi tuli Carolina Hurricanes. Giguère ei kuitenkaan lähtenyt joukkueen mukana sinne, vaan hänet kaupattiin Calgary Flamesin organisaatioon. Hän kuului vuosina 1997–2000 Calgaryn organisaatioon, muttei saanut juurikaan vastuuta. Näin ollen Giguère kaupattiin Anaheim Ducksiin vuonna 2000. Ensimmäisellä kaudellaan Anaheimissa hänen pelipaikkansa oli hyvin vaihteleva. Kaudella 2001–2002 Giguère pääsi vihdoin Anaheimin ykkösmaalivahdiksi.
Kaudella 2002–2003 Anaheim pääsi aina Stanley Cup -finaaliin asti. Tästä suuri kunnia kuului Giguèrelle, joka pelasi tuolloin ehdottomasti uransa parasta kiekkoa. Anaheim hävisi finaalissa New Jersey Devilsille, mutta Giguère valittiin pudotuspelien parhaaksi pelaajaksi.
Kaudella 2006–2007 Jean-Sébastien Giguére ja Anaheim Ducks voittivat Stanley Cupin, finaalivoitoin 4–1 Ottawa Senatorsia vastaan.
Anaheim kauppasi Giguéren tammikuussa 2010 Toronto Maple Leafsiin.
Giguére teki heinäkuussa 2011 kahden vuoden sopimuksen Colorado Avalanchen kanssa.
Giguére lopetti uransa kauden 2013/2014 jälkeen.
| Kaudet | Seura | Ottelut | V-H-T | GAA | Torj> % |
| --- | --- | --- | --- | --- | --- |
| 1996–97 | Hartford Whalers | 8 | 1-4-0 | 3,65 | .881 |
| 1998–00 | Calgary Flames | 22 | 7-10-2 | 3,08 | .902 |
| 2000–10 | Anaheim (Mighty) Ducks | 447 | 206-163-59 | 2,47 | .914 |
| 2009–11 | Toronto Maple Leafs | 48 | 17-18-6 | 2,73 | .906 |
| 2011–14 | Colorado Avalanche | 72 | 31-21-8 | 2,51 | .914 |
Jakov Punkin

| Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Maa:   Neuvostoliitto> Miesten kreikkalais-roomalainen paini. |
| --- | --- | --- | --- |
|  Kultaa | Helsinki 1952 | 62 kg |  |
Jakov Grigorjevitš Punkin (ven. Яков Григорьевич Пункин, ukr. Яків Григорович Пункін, Jakiv Hryhorovytš Punkin, 8. joulukuuta 1921 Zaporižžja, Ukrainan SNT – 12. lokakuuta 1994 Zaporižžja, Ukraina) oli ukrainalaistaustainen Neuvostoliittoa edustanut kreikkalais-roomalaisen tyylin painija ja olympiavoittaja.
62 kilogramman painoluokassa kilpaillut Punkin voitti kreikkalais-roomalaisessa painissa olympiakultaa Helsingissä 1952. Vuoden 1953 MM-kilpailuissa hän sijoittui viidenneksi.
Jakov Slaštšov

Jakov Slaštšov
Jakov Aleksandrovitš Slaštšov (ven. Яков Александрович Слащёв; 29. joulukuuta 1885 – 10. tammikuuta 1929 Lefortovo) oli venäläinen valkoisen armeijan komentaja.
Slaštšov palveli vuosina 1915–1917 Venäjän keisarillisessa kaartissa Suomessa. Hän toimi Venäjän sisällissodan aikana Vapaaehtoisarmeijassa ja sai kenraaliluutnantin arvon huhtikuussa 1920. Elokuussa 1920 Pjotr Wrangel vapautti Slaštšovin tehtävistään ja siirsi tämän reserviin. Slaštšov tuli evakuoiduksi Krimin niemimaalta marraskuussa 1920, mutta hän oli maanpaossa vuosina 1920–1921. Hän kuitenkin palasi Venäjälle 21. marraskuuta 1921. Slaštšov luennoi Vystrel-kursseilla vuoteen 1929 asti.
Slaštšov kuoli henkirikoksen uhrina vuonna 1929. Hänet väitetysti murhasi henkilökohtaisena kostona mies, jonka veljen hän oli määrännyt teloitettavaksi Venäjän sisällissodassa. Osa historioitsijoista on tulkinnut Josif Stalinin hallinnolla olleen osuuden veritekoon; entiset valkoisen armeijan upseerit olivat Neuvostoliitossa vainon kohteina vuosina 1929–1930.
Jean Leduc

Jean Leduc (14. kesäkuuta 1910 Montreal – 15. huhtikuuta 2008 Mont-Saint-Hilaire) oli kanadalainen pianisti ja urkuri. Hän oli Roland Leducin veli ja Pierre Rollandin serkku. Opiskeltuaan pianonsoittoa Victoria Cartierin ja Romain-Octave Pelletierin johdolla vuosina 1922–1927, minkä jälkeen hän jatkoi opiskelua vuoteen 1930 Pariisissa Paul Loyonnetin ja Marcel Duprén sekä sitten vuoteen 1932 Hollywoodissa E. Robert Schmitzin johdolla. Hän soitti urkuja kirkossa Montrealin lähistöllä jo 13-vuotiaana.
Vuosina 1935–1940 Leduc toimi CSM:n virallisena pianistina. Hän esiintyi solistina, säestäjänä sekä kamarimuusikkona ja esitti useiden kanadalaissäveltäjien teoksia. Hän myös esiintyi Trio Leduc -perhekokoonpanossa. Hän vieraili useissa jousikvarteteissa ja teki yhteistyötä muiden muassa Darius Milhaud'n kanssa. Myöhemmällä urallaan Leduc toimi opetustehtävissä useissa eri laitoksissa. Hän meni naimisiin musiikintutkija Monique Schmitzin kanssa.
Javi Soleil

Javi Soleil vuonna 2011.
Javi Soleil eli Javi (oik. Francisco Javier Álvarez Colinet, s. 30. huhtikuuta 1983, Sevilla, Andalusia, Espanja) on espanjalainen laulaja, joka kuuluu D'NASH-yhtyeeseen. Hän on myös tehnyt yhden julkaisemattoman sooloalbumin, nimeltään Destino, vuonna 2005.
Aiheesta muualla

Virallinen kotisivu (Arkistoitu – Internet Archive) (espanjaksi)
Profiili D'NASH-yhtyeen virallisilla kotisivuilla (Arkistoitu – Internet Archive) (espanjaksi)
Jean Laroyenne

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Pronssia | Helsinki 1952 | säilä, joukkuek. |  |
Jean Laroyenne (6. maaliskuuta 1930 Lyon – 13. helmikuuta 2009 Lyon) oli ranskalainen miekkailija ja olympiamitalisti.
Laroyenne saavutti säilällä joukkuekilpailussa olympiapronssia Helsingissä 1952.
Jukka Ahti

| Jukka Ahti |
| --- | --- |
 Jukka Ahti ja Katri Lammi New Yorkissa 1920-luvulla.
Henkilötiedot
Syntynyt: 26. huhtikuuta 1897
Kuollut: 26. helmikuuta  1938
Kansalaisuus:  suomalainen
Ammatti:  solisti
Jukka Ahti (alkujaan Hietanen, 26. huhtikuuta 1897 Kotka – 26. helmikuuta 1938 Petroskoi) oli amerikansuomalainen laulaja, sanoittaja ja näyttelijä. Hän oli laulajattaren Katri Lammin aviomies.
Ahti levytti RCA Victor-levymerkille kolmekymmentä laulua New Yorkissa vuosina 1929–1931. Levytykset tehtiin Alfredo Cibellin orkesterin kanssa. Ahti ja Katri Lammi muuttivat Petroskoihin vuonna 1931. Stalinin terrorin aikana, tuhansia suomalaisia siirtolaisia vangittiin ja teloitettiin. Ahti vangittiin 18. tammikuuta 1938 ja ammuttiin 26. helmikuuta Petroskoin lähellä.
Levytykset

| --- | --- |
 24.10.1929 Kulkeissani vainiolla  Proletaarilapsen laulu  Siniharjulla  Tienraivaaja 5.2.1930 Kansainvälinen  Mustalaisromanssi  Ole armollinen  Vapaa Venäjä 15.5.1930 Kevätlaulu  Leimun laulu  Villiruusu :  8.6.1931 Lauttalaulu  Sua lemmin  Vanhan merenkävijän laulu 15.6.1931 Oi älä vaadi multa  Oli silloin  Serenadi  Tarina ruususta  Vapauden Aamu 16.6.1931 Kevät Pohjolassa
Johan Wegelius vanhempi

Johan Wegelius vanhempi (noin 1660 – 3. toukokuuta 1725 Tyrvää) oli suomalainen kirkkoherra joka oli ensimmäisiä pietismin kannattajia Suomessa.
Wegeliuksen vanhemmat olivat Seinäjoen kylän Uppalan talollinen Ilmajoella Tomas Jakobsson ja Karin Josefsdotter. Hän kävi Oulun pedagogiota ja pääsi ylioppilaaksi Uppsalassa 1680.
Wegelius oli Oulun triviaalikoulun ylempänä kollegana vuodesta 1685 ja Pudasjärven kirkkoherrana vuodesta 1689. Hänet erotettiin kirkkoherran virasta pietismin kannattajana 1691 mutta hän pääsi palaamaan papinvirkaan seuraavana vuonna 1692. Wegelius oli tämän jälkeen Paimion kappalaisena vuodesta 1693 ja Tyrvään kirkkoherrana vuodesta 1697. Hän sai rovastin arvon 1706 ja hänestä tuli lääninrovasti 1707. Wegelius oli synodaaliväitöksen respondenttina pappeinkokouksessa Turussa 1696 ja saarnaajana pappeinkokouksessa 1701. Isonvihan aikana hän oli kahdeksan ja puoli vuotta venäläisiä paossa Torniossa.
Johan Wegelius oli naimisissa vuodesta 1684 Kristina Lauraeuksen kanssa. Heidän poikiaan olivat Oulun kirkkoherra Johan Wegelius nuorempi (1693–1764), Tammelan pitäjänapulainen David Wegelius (1696–1731) ja Karkun kirkkoherra Gabriel Wegelius (1701–1746).
Aiheesta muualla

Johan Wegeliuksen elämäkerta Kansallisbografiassa (maksullinen)
Javi Varas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Javier Varas Herrera
Syntymäaika: 10. syyskuuta 1982 (ikä 42)
Syntymäpaikka: Sevilla, Espanja
Pelipaikka: maalivahti
Pituus: 182 senttimetriä
Seura
Seura: Las Palmas
Pelinumero: 13
Junioriseurat
: AD Nervión
Seurat
| Vuodet | Seura | O | (M) |
| 2002–2003 | AD Nervión |  ? | (?) |
| 2003–2008 | Sevilla B | 83 | (0) |
| 2003–2004 | → San José (laina) |  ? | (?) |
| 2004–2005 | → Alcalá (laina) | 20 | (0) |
| 2008–2014 | Sevilla | 60 | (0) |
| 2012–2013 | → Celta (laina) | 35 | (0) |
| 2014–2015 | Valladolid | 40 | (0) |
| 2015– | Las Palmas | 31 | (0) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2016.
Javier ”Javi” Varas Herrera (s. 10. syyskuuta 1982 Sevilla, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Las Palmasia.
Varas pelasi ennen Sevillan edustusjoukkueeseen siirtymistä Sevilla Atléticossa, jota hän oli nostamassa Segunda Divisióniin vuonna 2007. Kaudella 2007–2008 hän pelasi 41 Segunda Divisiónin ottelussa. Ensiesiintymisensä edustusjoukkueessa hän teki 29. lokakuuta 2008 Espanjan cupin Copa del Reyn ottelussa Ponferradinaa vastaan.
Aiheesta muualla

Javi Varasin esittely Sevillan sivustolla (Arkistoitu – Internet Archive) (espanjaksi)
Johanna Virtanen

Johanna Virtanen voi tarkoittaa muun muassa seuraavia henkilöitä:
Johanna Hytti, o.s. Virtanen (s. 1976), laulaja, lauluntekijä ja freelancer-muusikko
Juli Johanna Virtanen (s. 1981), Tenavatähti-osallistuja vuonna 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johanna Virtanen”, voi hakea sivunnimihaulla, laajalla sivunnimihaulla tai tekstihaulla.
Jean Langlais

Jean Langlais -katu La Richardaisissa on nimetty hän mukaansa. Hän omisti huvilan kadulta.
Jean François-Hyacinthe Langlais III (15. helmikuuta 1907 La Fontenelle – 8. toukokuuta 1991 Pariisi) oli ranskalainen taidemusiikin säveltäjä, urkuri ja improvisoija. Hän kierteli konserttiurkurina ympäri Eurooppaa ja Yhdysvalloissa.
Langlais syntyi La Fontenellen kylässä. Hän sokeutui kahden vuoden iässä. Myöhemmin hänet lähetettiin Pariisin konservatorioon, jossa häntä opettivat Marcel Dupré, Paul Dukas ja André Marchal. Langlais toimi vuosikymmenten ajan Sainte-Clotilde-basilikan pääurkurina Pariisissa - se onkin eräs kaupungin täkeimpiä pyhättöjä urkumusiikin kannalta, olivathan samaa virkaa ennen Langlais'ta hoitaneet niin ikään maineikkaat säveltäjät César Franck, Gabriel Pierné ja Charles Tournemire.
Langlais sävelsi 254 opusnumerollista teosta. Hän ansioitui etenkin urkumusiikin saralla, mutta sävelsi myös mm. pianomusiikkia ja messuja.
Jorma Taccone

| Jorma Taccone |
| --- | --- |
 Jorma Taccone San Diegon Comic-Conissa 2017.
Henkilötiedot
Syntynyt: 19. maaliskuuta 1977 (ikä 47) Berkeley, Kalifornia
Näyttelijä
Aktiivisena:  2001–
Aiheesta muualla
IMDb 
Elonet
Jorma Christopher Taccone (s. 19. maaliskuuta 1977 Berkeley, Kalifornia) on yhdysvaltalainen näyttelijä, käsikirjoittaja, muusikko, ohjaaja ja tuottaja. Hän on lisäksi yksi The Lonely Island -nimisen komediaryhmän jäsenistä.
Ura

The Lonely Islandin lisäksi hän on toiminut Saturday Night Liven käsikirjoittajana vuosina 2005–2014. Hänen ensimmäinen elokuvaohjauksensa MacGruber tuli ensi-iltaan 2010.
Yksityiselämä

Tacconella on isänsä puolelta puertoricolaiset ja italialaiset sukujuuret. Suomalaisesta etunimestään huolimatta hänellä ei tiettävästi ole suomalaisia sukujuuria, mutta hänet on nimetty amerikansuomalaisen muusikon Jorma Kaukosen mukaan. Taccone on naimisissa Marielle Hellerin kanssa, ja heillä on vuonna 2014 syntynyt lapsi.
Aiheesta muualla

Wikimedia Commonsissa on kuvia tai muita tiedostoja aiheesta .
The Lonely Islandin viralliset sivut
Johan Werner Paulin

Johan Werner Paulin (25. helmikuuta 1869 Perniö – 31. lokakuuta 1945 Turku) oli suomalainen merikapteeni, laivanvarustaja ja merenkulkuneuvos.
Paulin muutti jo lapsena Nauvoon ja hän lähti sitten nuorena merille parkkilaiva Esmeraldalla. Hän suoritti Turussa perämiestutkinnon 1895 ja merikapteenintutkinnon 1898. Hän oli sitten perämiehenä muun muassa Suomen Höyrylaiva Oy:n Pallas- ja Rhea-laivoissa. Vuonna 1906 Paulin perusti Viipuriin ahtausliikkeen jonka hän sitten laajensi kymmenen vuotta myöhemmin laivanvarustamoksi. Vuonna 1919 Paulin hankki itselleen hollantilaisen rahtilaivan Alcorin joka oli ensimmäisen maailmansodan alkuvaiheessa syksyllä 1914 upotettu täydessä hiililastissa sulkemaan Hangon satamaan tuleva väylä. Paulin onnistui nostamaan laivan ja otti sen oman varustamonsa käyttöön Imatra-nimisenä. Vähän myöhemmin Paulin nosti ylös Barösundin salmeen uponneen Tilly Russ-höyrylaivan joka liitettiin Suomen kauppalaivastoon Barösund nimellä.
Paulin siirsi talvisodan aikana yrityksensä toiminnan Viipurista Turkuun. Hän teki suuria lahjoituksia sotavuosina ja hän lahjoitti 75-vuotispäivänään 2 miljoonaa markkaa varustamonsa palveluksessa olleiden eläkerahaston pohjarahastoksi.
Nauvolainen Paulinin varustamo toimi vuoteen 1971 saakka, jolloin se myi viimeisen aluksensa, vuonna 1967 valmistuneen M/S Stormqueenin Norjaan.
Aiheesta muualla

Paulinin varustamon laivoja (Äänimeri-sivusto)
Johan Wichtman

| Johan Wichtman> Henkilötiedot |
| --- | --- |
Syntynyt: 3. kesäkuuta 1803 Vihti, Ruotsi
Kuollut: 28. maaliskuuta 1868 (64 vuotta) Siuntio, Suomen suuriruhtinaskunta
Ammatti:  Pappi, pedagogi
Muut tiedot
Koulutus: Turun katedraalikoulu
Järjestö:  Siuntion seurakunta
Johan Henricsson Wichtman (3. kesäkuuta 1803 Vihti – 28. maaliskuuta 1868 Siuntio) oli suomenruotsalainen pappi ja pedagogi.